text: Medie: Speedway Grandprix til Horsens næste år
  25 august 2014 kl. 11.42
  Det bliver CASA Arena i Horsens, der til næste år lægger underlag og tribuner til det danske speedway-Grand Prix. Det er første gang nogensinde, byen får det store grandprix.Det skriver Ekstra Bladet.
  I 12 år lagde Parken hus til VM-løbene i speedway, men da Niels-Kristian Iversen 28. juni hentede den blot anden danske sejr i nationalarenaen, var det slut med speedway i hovedstaden.
  Tirsdag holder GP-arrangørerne fra BSI , AC Horsens og Horsens Kommune pressemøde, hvor den nye aftale bliver offentliggjort, skriver Ekstra Bladet på deres hjemmeside.
  Folkene bag GP-serien har i de seneste år søgt efter en passende afløser, og har blandt andet været forbi Aarhus.
  Men det bliver altså Horsens, der bliver ny vært for det danske Grand Prix.
  BREAKING NEWS - SGP TO HORSENS http://t.co/ygeD2LDPbO #dmu_sport #speedway #sgp
  
  